b'\n_START_ARTICLE_\nBeli\n_START_SECTION_\nLokacija in znamenitosti\n_START_PARAGRAPH_\nBeli je vas na severu otoka Cres. Prve omembe vasi segajo \xc5\xbee v 2. tiso\xc4\x8dletje pr. n. \xc5\xa1t. in od takrat je stalno naseljena. Le\xc5\xbei na majhni vzpetini, ob njenem vzno\xc5\xbeju pa je preko hudourni\xc5\xa1ke struge speljan stari rimski most, v njegovi bli\xc5\xbeini so ov\xc4\x8dje staje, med katerimi so mnoge stare ve\xc4\x8d stoletij. Naselje je bilo neko\xc4\x8d obdano s kamnitim obzidjem. Pred vasjo so razvaline cerkev, ki so bile zgrajene v 12. in 13. stoletju in vzdr\xc5\xbeevana cerkev Sv. Antona s pokopali\xc5\xa1\xc4\x8dem (15. stoletje). _NEWLINE_Sredi\xc5\xa1\xc4\x8de naselja predstavlja majhen trg z \xc5\xbeupnijsko cerkvijo Prikazanja Bogorodice u Hramu. Njen srednjeve\xc5\xa1ki zvonik je slu\xc5\xbeil tudi kot razgledni stolp. Pod strmim pobo\xc4\x8djem se nahaja majhno pristani\xc5\xa1\xc4\x8de in pla\xc5\xbea z imenom Pod Beli._NEWLINE_Beli je okrog 10 km oddaljen od glavne ceste Porozina-Cres; cestna povezava do vasi poteka od odcepa Kri\xc5\xbei\xc4\x87 preko zaselka Sveti Petar.'